Robert Rundo

Robert Paul Rundo (s. 1990 Queens, New York) on yhdysvaltalainen uusnatsi.Ali Winston, Jailed, released, jailed again: whiplash in a leading neo-Nazi’s legal case The Guardian 2.3.2024, viitattu 1.7.2024 Robert Rundo Counter Extremism Project, viitattu 1.7.2024 Hän on toiminut Rise Above Movement -liikkeen perustajana ja johtajana. Myöhemmin hän perusti myös hajautetusti toimivan Active Club -liikkeen.Active Club Network Anti-Defamation League 1.10.2023, viitattu 1.7.2024 Rundo varttui Queensissa. Vuonna 2009 hän hyökkäsi ystäviensä kanssa kahden latinomiehen kimppuun kaupassa ja jahtasi näitä, kunnes iski toista miehistä useita kertoja puukolla. Rundo tuomittiin kahden vuoden vankeusrangaistukseen, josta hän vietti vankilassa noin 20 kuukautta. Sittemmin hän perusti Rise Above Movement -liikkeen. Rundo sai vuonna 2018 kolmen muun henkilön kanssa syytteet liittovaltiollisten lakien rikkomisesta Rise Above Movementin toiminnan yhteydessä. Syytteet koskivat väkivallantekoja Huntington Beachilla 25. maaliskuuta 2017, Berkeleyssä 15. huhtikuuta 2017 ja San Bernardinossa 10. kesäkuuta 2017.Brittny Mejia, Bail possible for accused white supremacist leader after ruling by O.C. federal judge Los Angeles Times 30.4.2024, viitattu 1.7.2024 Rundo yritti paeta Ukrainaan ja Moskovaan ennen joutumistaan pidätetyksi El Salvadorissa ja palautetuksi Yhdysvaltoihin vuonna 2018. Tuomari Cormac J. Carney hylkäsi syytteet vuonna 2019, koska piti mellakoinnin vastaista lakia perustuslain vastaisena. Rundo muutti Itä-Eurooppaan. Hän vietti aikaansa Serbiassa, Unkarissa, BulgariassaNick Thorpe, Robert Rundo: US white supremacist arrested in Romania BBC 31.3.2023, viitattu 1.7.2024 , Kreikassa ja Serbitasavallassa. Tuomarin päätös syytteiden hylkäämisestä peruttiin vuonna 2021. Syytteitä nostettiin uudelleen, ja Rundo pidätettiin Romaniassa maaliskuussa 2023. Hänet palautettiin Yhdysvaltoihin. Hänen hallustaan löydettiin väärennetty kroatialainen henkilöllisyystodistus. Syyttäjien mukaan Rundo oli värvännyt ja kouluttanut ihmisiä väkivaltaan sekä osallistunut itse väkivaltaisuuksiin vuonna 2017. FBI:n todistuksen mukaan Rundosta on videoaineistoa lyömässä vastamielenosoittajia Huntington Beachilla ja poliisia Berkeleyssä. 21\. helmikuuta 2024 tuomari Cormac J. Carney hylkäsi Rundon syytteet taas, koska hänen mukaansa syyttäjät olivat valikoivia eivätkä syyttäneet äärivasemmistolaisia. Liittovaltion syyttäjät kuitenkin määräsivät Rundon pidätettäväksi, koska he pitivät häntä paitsi vaarallisena yhteisölle, myös hänen pakonsa mahdollisuutta äärimmäisen suurena. Rundo pidätettiin San Diegon pohjoispuolella alle puolen vuorokauden kuluessa ja palautettiin liittovaltion vankilaan Los Angelesiin. Rundo on luonut yhteyksiä eurooppalaisten ja yhdysvaltalaisten äärioikeistoliikkeiden välille sekä perinteisempien skinheadryhmien (kuten Hammerskinsin) ja nuoremman nettiin keskittyneen sukupolven välille. Tammikuussa 2021 hän perusti Active Club -liikkeen ja ryhtyi Denis Kapustinin kanssa kannustamaan tukijoitaan perustamaan sen nimissä toimivia paikalliskerhoja. == Lähteet == Luokka:Yhdysvaltalaiset uusnatsit Luokka:Yhdysvaltalaiset rikolliset Luokka:Vuonna 1990 syntyneet Luokka:Elävät henkilöt